BASES REGULADORAS DE SUBVENCIÓNS PARA FESTAS TRADICIONAIS, PATRONAIS, GASTRONÓMICAS E DESENVOLVEMENTO DE ACTIVIDADES SOCIOCULTURAIS REALIZADAS NO ANO 2020.
ADMINISTRACIÓN LOCAL — Municipal — Vigo (Subvencións e axudas, 13/08/2020)

(Acordo de 30 de xullo de 2020 da Xunta de Goberno Local do Concello de Vigo en sesión ordinaria, polo que se aproba a convocatoria, bases reguladoras e extracto de subvencións para festas tradicionais, patronais, gastronómicas e desenvolvemento de actividades socioculturais realizadas no ano 2020. EXPEDIENTE: 8448/335 ). O obxecto das presentes bases é a regulación da concesión de subvencións do Servizo de Festas da Concellería de Festas e Turismo do Concello de Vigo, dentro dos límites dos créditos aprobados nos orzamentos municipais, para o desenvolvemento de programas de Festas tradicionais, patronais, gastronómicas e desenvolvemento de actividades socioculturais que complementen e/ou suplan aquelas de competencia municipal. O ámbito espacial destas actividades será o termo municipal de Vigo, dende unha dimensión de barrio, parroquia ou cidade. Con carácter anual, aprobaranse as convocatorias para o outorgamento das subvencións, que se axustarán ao disposto por estas bases. A convocatoria establecerá como mínimo: Poderán solicitar subvención, segundo o programa a subvencionar recollido da convocatoria anual, as entidades xurídica sen ánimo de lucro que reúnan os seguintes requisitos: 1.- Asociacións que figuren inscritas no Rexistro Municipal de Asociacións á data de presentación da solicitude.2.- Que teñan a súa sede social ou delegación no termo municipal de Vigo.3.- Que conforme aos seus estatutos ou normas reguladoras, teñan obxectivos e finalidades coincidentes cos estabelecidos nas presentes bases.4.- Que dispoñan de estrutura suficiente para garantir o cumprimento dos obxectivos propostos e acreditar a experiencia e capacidade necesaria para o logro de tales obxectivos.5.- Que se atopen ao corrente das súas obrigas fiscais co Concello de Vigo, coa Facenda Pública estatal e autonómica e coa Seguridade Social.6.- Que teñan debidamente xustificadas en tempo e forma axudas outorgadas nesta área do Concello de Vigo no ano anterior.7.- Os demais requisitos previstos no artigo 9 da Lei de Galicia 9/2007, de subvencións de Galicia, artigo 13 da Lei 38/2003, de 17 de novembro, xeral de subvencións e no Real decreto 887/2006, de 21 de xullo, polo que se aproba o Regulamento da citada lei.1.- En cumprimento da obriga imposta polo artigo 14.2. a) da Lei 39/2015, do 1 de outubro, de procedemento administrativo común das administracións públicas, estabelécese o emprego, de xeito exclusivo, de medios electrónicos para presentar e tramitar a solicitude desta subvención a través de sede electrónica do Concello de Vigo, por calquera dos mecanismos de identificación admitidos na sede electrónica, que se poden consultar no enlace https://sede.vigo.org/expedientes/usuarios/login. A instancia-formulario de solicitude que se establece para tal efecto con estas bases (Anexo I,1 e Anexo I.2). As solicitudes de subvención achegaranse debidamente cumprimentadas, mediante os modelos oficiais aprobados con estas bases, que estarán dispoñibles na paxina web (www.vigo.org). Todas as solicitudes, así como as posibles emendas telemáticas contempladas no parágrafo anterior, deberanse achegar antes de que remate o prazo outorgado para a súa presentación, sen que caiba ter por presentadas aquelas achegadas con carácter extemporáneo. A mera presentación da solicitude suporá que o/a solicitante coñece e acepta as presentes bases de convocatoria.2.- Prazo de presentación das solicitudes: o estabelecido na convocatoria anual e sempre nun período non inferior a 15 días hábiles, a contar dende a publicación do extracto da convocatoria no BOPPO.3.- Información e tramitación: Toda a información relativa á convocatoria estará dispoñíbel no taboleiro de anuncios da Casa do Concello, servizos de información do Concello de Vigo, páxina web municipal (www.vigo.org) e servizo de Festas, en cumprimento do estabelecido nos artigos 13. d) e 16 da Lei 39/2015.4.- A través da convocatoria anual poderanse limitar o número de programas que poden ser presentados dentro dun mesmo concepto a subvencionar.5.- O outorgamento da subvención non poderá superar, en ningún caso, o 75% do importe do proxecto presentado.6.- Na mesma solicitude, incorporarase a declaración positiva de que a entidade solicitante non está incursa en ningunha das prohibicións para obter a condición de beneficiaria prevista no artigo 13 da Lei 38/2003.7.- Os interesados non estarán obrigados a aportar documentos que foran elaborados por calquera administración, en cumprimento do estabelecido no artigo 28.2. da Lei 39/2015. Entenderase que a consulta ou obtención é autorizada polos interesados salvo que conste no procedemento a súa oposición expresa o a lei especial aplicable requira consentimento expreso. Xunto coa instancia de solicitude deberá achegarse a seguinte documentación e información: 6.1. Para todos os solicitantes: a.- Fotocopia compulsada do CIF ou NIF. b.- Certificado da titularidade da conta bancaria para aqueles solicitantes que non recibiron nunca subvención municipal ou ningún outro pago por calquera concepto e que, polo tanto, non figuren inscritos no Rexistro de Acredores do Concello. c.- Os interesados non estarán obrigados a aportar documentos que foran elaborados por calquera administración, en cumprimento do estabelecido no artigo 28.2. da Lei 39/2015 de 1 de outubro do Procedemento Administrativo Común das Administracións Públicas. Entenderase que a consulta ou obtención é autorizada polos interesados salvo que conste no procedemento a súa oposición expresa o a lei especial aplicable requira consentimento expreso.6.2. Para as entidades que opten á liña de subvención 1.- Festas tradicionais, patronais, gastronómicas e festivais folclóricos: (1.1.- Festas de especial interese no ámbito urbano; 1.2.-Festas patronais en barrios e parroquias (incluídas no calendario festivo anual),1.3.- Festas gastronómicas de especial interese en barrios e parroquias) e 1.4.- Festivais internacionais folclóricos cunha antigüidade de máis de 25 anos. Ademais da documentación recollida no punto 6.1. terá que presentar cumprimentados os Anexo I, Anexo I.1. Anexo II e Anexo III e un programa con todas as actividades a desenvolver na festa.6.3. Para as entidades que opten á liña de subvención 2 Actividades socioculturais e relacionadas coas artes escénicas:(2.1.-Proxectos de actividades relacionados coas artes escénicas, música, danza, artes plásticas e literatura e 2.2.- Proxectos de actividades de dinamización sociocultural nos barrios e parroquias) O número máximo de programas a presentar será de 1 programa. Ademais da documentación recollida no punto 6.1 e o Anexo I.2. terá que presentar cumprimentado o seguinte: 6.3. a) Anexo II.- Ficha resume de cada programa de actividades facilitado polo Concello e identificativo dos principais elementos xerais deste: denominación, adscrición ao programa, fundamentación das necesidades e a razón do proxecto, ámbito de execución, coordinación, obxectivos, destinatarios, metodoloxía, temporalización, recursos humanos, materiais e económicos, sistemas de seguimento e avaliación.6.3. b) No caso de publicacións periódicas de carácter informativo e divulgativo no ámbito da animación sociocultural, cumprirán os seguintes requisitos: 6.3. c) No que atinxe ao desenvolvemento de cursos de formación, achegarase o currículo do profesorado, os datos de custo hora por alumnado e custo hora por profesor/a, así como as características técnicas do local de formación e os recursos didácticos cos que se contan.6.3. d) A solicitude presentada que non inclúa o proxecto específico para o cal solicita subvención será directamente excluída, sen prexuízo do disposto polo artigo 68 da Lei 39/2015.6.3. e) O orzamento da actividade (Anexo III). 7.1.- Unha vez presentadas as solicitudes os proxectos solicitados xunto coa documentación presentada polas asociacións, desestimaranse aquelas cuxos proxectos: a) Aqueles que para a mesma finalidade, foron solicitados noutras áreas ou servizos do Concello de Vigo. b) Aqueles que teñan unha relación e canle máis específica de subvención con outras áreas do Concello de Vigo, ou que o obxecto da súa petición estea incluído nalgún convenio de colaboración ou contratación co Concello de Vigo. c) Aqueles nos que os gastos subvencionados leven asociados investimentos en bens de natureza inventariábel (infraestruturas e equipamentos) e o seu mantemento, sempre que supoña un incremento da vida útil dos bens; os gastos de carácter suntuario, liberalidades ou gastos financeiros. d) Aqueles que supoñan a edición de documentos internos, así como externos de signo exclusivamente propagandístico. e) Aqueles de carácter político e doutrinal de signo partidario e/ou confesional. f) Aqueles que inclúan actividades de signo docente previstas nos programas de ensino. g) Aqueles que en consideración ao proxecto e programación non reúnan as condicións mínimas de interese xeral e non acaden unha puntuación mínima suficiente estabelecida na convocatoria anual (30 puntos), xa que de non chegar a esta puntuación indicaría unha mala definición do proxecto ou que a materia non se axusta aos obxectivos da convocatoria.7.2.- Tamén se desestimarán as solicitudes que: a) Que a solicitude se presente fóra do prazo estipulado na convocatoria, calquera que sexa a causa do atraso. b) A falta de xustificación en tempo e forma dalgunha das subvencións concedidas na convocatoria do ano 2019. c) Que a entidade solicitante non teña a súa sede social ou delegación no termo municipal de Vigo. d) Aquelas que non presenten o proxecto específico. e) Aquelas entidades que soliciten axudas para actividades non recollidas na cláusula novena da convocatoria (liñas de subvencións. Conceptos subvencionabels). f) Aquelas entidades que conforme aos seus estatutos ou normas reguladoras, non teñan obxectivos e finalidades de carácter sociocultural. g) Aquelas entidades que teñan previsto a realización das actividades obxecto de subvención fóra do término municipal de Vigo. h) Aquelas que non sexan presentadas por medios electrónicos a través de sede electrónica do Concello de Vigo, por calquera dos mecanismos de identificación admitidos na sede electrónica.1.- Festas tradicionais, patronais, gastronómicas e festivais folclóricos.2.- Actividades socioculturais e actividades relacionadas coas artes escénicas.1.- Festas tradicionais, patronais, gastronómicas e festivais folclóricos. (O número máximo de programas a presentar a este concepto a subvencionar será de 1 programa). 1.1.- Festas de especial interese no ámbito urbano. (O número máximo de programas a presentar a este concepto a subvencionar será de 1 programa): Asignación fixa de 8.000 euros para aquelas festas celebradas no ámbito urbano cunha antigüidade de máis de 50 anos e un presuposto superior a 40.000 euros.1.2.- Festas patronais en barrios e parroquias (incluídas no calendario festivo anual).(O número máximo de programas a presentar a este concepto a subvencionar será de 1 programa): Asignación fixa de 5.000 euros por festa patronal incluída no calendario festivo anual, cunha antigüidade de máis de 25 anos e que teñan un orzamento superior a 25.000 euros.1.3.- Festas gastronómicas de especial interese en barrios e parroquias. (O número máximo de programas a presentar a este concepto a subvencionar será de 1 programa): Asignación fixa de 4.000 euros por festa gastronómica que teñan unha antigüidade de máis de 15 anos.1.4.- Festivais internacionais folclóricos cunha antigüidade de máis de 25 anos. (O número máximo de programas a presentar será de 1 programa): Asignación fixa de 4.000 euros por festival internacional folclórico que teña unha antigüidade de máis de 25 anos. No referente a contía máxima a subvencionar é do 75% do presuposto. En canto ao ámbito temporal dos programas de actividades e gastos a subvencionar será dende o 1 de novembro de 2019 ata o 31 de outubro do presente ano 2020. As actividades realizadas nos meses de novembro e decembro do ano 2019 incorporaranse á actual convocatoria.2.- Actividades socioculturais e relacionadas coas artes escénicas.2.1.- Proxectos de actividades relacionados coas artes escénicas, música, danza, artes plásticas e literatura: O número máximo de programas a presentar a este concepto será de 1 programa / Contía máxima a subvencionar é do 75% do presuposto / Límite mínimo de puntos: 30 2.2.- Proxectos de actividades de dinamización sociocultural nos barrios e parroquias: O número máximo de programas a presentar a este concepto será de 1 programa / Contía máxima a subvencionar é do 75% do presuposto / Límite mínimo de puntos: 30 Na valoración das actividades socioculturais incluídas na línea de subvención 2 aplicaranse as seguintes puntuacións ata un máximo de 100 puntos: 1. A): Traxectoria e antigüidade da entidade: ata 10 puntos. Puntuación valorada en base aos datos relativos a antiguidade sinalados pola entidade na súa declaración responsabel (Anexo I.2), (7.1) e trasladados a táboa de puntuación. Enténdese como masa social, o número de habitantes do ámbito de influencia da entidade; e como representatividade a porcentaxe resultante do número de socios entre a poboación ou masa social. Puntuación valorada sobre a información aportada pola entidade sobre o número de socios e poboación no seu ámbito de influencia no ano 2018, recollida nos anexos I.2 (7.2) ou sobre o plano facilitado polo departamento de estadística a petición da entidade solicitante, relativo a poboación que abarca o seu ámbito de influencia con relación ao número de socios, e trasladada á táboa de puntuación. Puntuación valorada en base aos datos do ámbito de intervención da entidade e alcance social sinalados pola entidade no Anexo 1.2, (7.3) e trasladados a táboa de puntuación.2 A) 1.- Fundamentación das necesidades, razón, obxectivo e alcance do programa: Valórase ata 20 puntos a aqueles proxectos de interese sociocultural cun contido que complemente ou supla a programación que sexa competencia do servizo de Festas.2 A) 2.- Innovación: Valórase ata 5 puntos aquelas propostas innovadoras ou diferentes.2 A) 3.- Duración e consolidación: Valórase ata 5 puntos ás propostas consolidadas no tempo e que levan realizándose ininterrompidamente dende anos.2 A) 4.- Temporización: Valóranse ata 10 puntos aqueles programas que conleven un calendario de preparación da actividade ou cuxo desenvolvemento sexa realizado ao longo de varias xornadas ou espazos de tempo diferente.2 A) 5.- Recursos humanos e materiais: Valorarase ata 10 puntos aqueles proxectos que impliquen a participación dos recursos humanos e materiais propios da entidade.2. B): Viabilidade técnico-económica e financieira do proxecto: ata 10 puntos.2 B)1.- Viabilidade económica: Valorarase ata 10 puntos. O resultado da puntuación ven dado polo traslado á táboa de puntuación da porcentaxe económica que solicitan con respecto ao custe do proxecto, segundo consta no orzamento aportado no anexo III das bases. Os datos para obter as puntuacións nas táboas 1A), 1B), 1C) e 2B) son datos obxectivos, facilitados polas propias entidades solicitantes ou obtidos de oficio polo servizo de Festas. A xustificación das subvencións solicitadas e concedidas en convocatorias anteriores é un requisito para a concesión das subvencións. A Comisión de Avaliación encargada da avaliación dos proxectos terá en consideración os datos presentados pola entidade xunto co seu propio coñecemento a través dos datos existentes no Concello de Vigo. O procedemento de concesión de subvencións se tramitará en réxime de concorrencia competitiva. A concesión das subvencións realizaranse mediante a comparación das solicitudes presentadas, coa fin de establecer unha prelación entre as mesmas, conforme aos criterios de avaliación sinalados na base anterior, coa excepción dos conceptos subvencionables 1.1); 1.2), 1.3) e 1.4) da convocatoria que se lles aplicará unha cantidade fixa respectivamente: Festas de especial interese no ámbito urbano 8.000 €; Festas Patronais en barrios e parroquias (incluídas no calendario festivo anual) 5.000 €, Festas gastronómicas de especial interese en barrios e parroquias 4.000 € e Festivais internacionais folclóricos cunha antigüidade de máis de 25 anos 4.000 € Procederase en primeiro lugar á avaliación das solicitudes que optaron aos conceptos subvencionables 1.1); 1.2),1.3) e 1.4) e á suma da cantidade total deste concepto. O saldo restante distribuirase entre as solicitudes que optaron aos conceptos subvencionables 2.1) e 2.2) mediante á avaliación por puntos de cada unha das solicitudes admitidas conforme o establecido na base oitava – criterios de valoración- das bases da convocatoria. A suma total de puntos se divide entre o saldo restante (a cantidade de 130.000 € menos a suma do importe concedido aos conceptos subvencionables 1.1); 1.2), 1.3) e 1.4) coa fin de obter o valor por punto. O importe máximo a conceder a cada entidade solicitante por cada concepto subvencionable será do 75% do importe do proxecto presentado, sempre que alcancen o mínimo de puntos establecido na convocatoria anual (30 puntos) 1.- A instrución do procedemento de concesión das subvencións convocadas correspóndelle ao Servizo de Festas que revisará os expedientes, comprobando que conteñen a documentación esixida.2.- Os solicitantes, a requirimento do Servizo de Festas, disporán dun prazo improrrogábel de dez (10) días para completar a documentación ou os defectos materiais e formais que se aprecien, con apercibimento de que, se así non o fixesen, se lles tería por desestida súa petición, previa resolución ditada nos termos previstos nos artigos 21 e 68 da Lei 39/2015.3.- Rematada a instrución do expediente, este será remitido á Comisión de Avaliación, integrada pola concelleira delegada da Área de Festas e Turismo que actuará como presidenta, e un/unha vogal designado/a entre o persoal técnico do Concello que fará as funcións de Secretario/a. En cumprimento do disposto no art.21.4 párrafo 6 da Lei de subvencións de Galicia, e artigo 24.4 da Lei 38/2003 de 17 de novembro Xeral de subvencións, o órgano instrutor acreditará na proposta que os beneficiarios cumpren todos os requisitos necesarios para acceder ás mesmas, segundo a información que obra no seu poder.4.- A valoración individual das subvencións determinarase procedendo primeiro á exclusión das solicitudes a que se refire a base oitava e valorando as restantes solicitudes conforme ao establecido na base novena.5.- Prazo de resolución e notificación: O prazo máximo de resolución das solicitudes e notificación ás entidades solicitantes é de tres meses contados a partir da publicación da convocatoria, e notificaranse tanto as subvencións concedidas como as denegadas. A resolución do procedemento será obxecto de publicación para xeral coñecemento na páxina web do Concello de Vigo (www.vigo.org). As notificacións electrónicas realizaranse a través da sede electrónica do Concello de Vigo. Remitiranse aos/as interesados/as os avisos da posta a disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais desde a posta a disposición sen que se acceda ao seu contido. Se o envío da notificación electrónica non fose posible por problemas técnicos, practicarase a notificación polos medios previstos na normativa reguladora do procedemento administrativo común. A resolución de solicitudes de subvención será competencia da Xunta de Goberno Local, á proposta do Órgano Instrutor. A resolución da solicitude de subvención seralles notificada a todos os solicitantes, no prazo máximo de tres meses contados a partir da publicación do extracto da convocatoria no BOPPO, e notificarase tanto as subvencións concedidas como as denegadas. Transcorrido dito prazo sen que recaía resolución expresa, deberá entenderse desestimada. Dita resolución esgota a vía administrativa e contra ela poderá interpoñerse potestativamente recurso de reposición ante o mesmo órgano que a dictase no prazo dun mes, contado a partir do día seguinte ao da notificación da resolución, se o acto fose expreso, ou no prazo de tres meses, contados a partir do día seguinte a aquel en que se produza o acto presunto, ou ser impugnado directamente ante o Xulgado do Contencioso Administrativo de Vigo, no prazo de dous meses se o acto é expreso e de seis meses se o acto é presunto, a partir do día seguinte ao da notificación da resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Contra a resolución poderá interpoñer recurso de reposición perante o órgano que a ditou no prazo dun mes, ou recurso contencioso-administrativo perante o Xulgado do Contencioso-administrativo nos supostos previstos no artigo 8 da Lei 29/1998, reguladora da xurisdición contencioso-administrativa, no prazo de dous meses; ambos os dous prazos contados dende o día seguinte ao da recepción da notificación da resolución. En calquera momento anterior á resolución do procedemento de subvencións, a interesada poderá desistir da/s súa/s solicitude/s; desistimento que será aceptado de plano pola administración concedente, declarando concluso/s o/s procedemento/s correspondente/s de conformidade cos artigos 84 e seguintes da LPAC a) Cumprir todas as estipulacións establecidas nestas bases e no marco xurídico definido na Lei de Galicia 9/2007 de 13 de xuño de Subvencións de Galicia, Lei 38/2003, de 17 de novembro, Xeral de Subvencions e o Real Decreto 887/2006 de 21 de xullo, polo que se aproba o seu regulamento, nos seus preceptos básicos; Lei 39/2015 de 1 de outubro do Procedemento Administrativo Común das Administracións Públicas. b) Solicitar e dispor dos permisos e autorizacións necesarios para o desenvolvemento das actividades. c) Aboar as taxas, impostos, dereitos de autor e todos os demais gastos derivados da realización das actividades para as que se solicita a subvención. d) Comunicar calquera eventualidade, no momento en que se produza, na programación, desenvolvemento ou finalización da actividade subvencionada. e) Informar e publicitar as actividades subvencionadas e financiamento municipal, incorporando o logotipo do Concello de Vigo, nos materiais impresos (carteis, folletos, follas informativas.), placas conmemorativas, medios electrónicos ou audiovisuais, ou anuncios nos medios de comunicación escritos. f) A lingua que se empregará, nos distintos soportes de difusión da actividade, será o galego dentro do ámbito territorial de Galicia; a Concellería de Festas estudará cal sería a lingua a empregar para a difusión noutros ámbitos territoriais. En todo caso, actuaríase conforme á Ordenanza de normalización lingüística do Concello de Vigo. g) En cumprimento coa disposición adicional cuarta da Lei 9/2013, de 19 de decembro, de emprendemento e competitividade de Galicia relativa a Festas e verbenas populares organizadas por agrupacións o asociacións de veciños/as o por comisiones de festas: As festas e verbenas populares organizadas por agrupacións o asociacións de veciños/as o por comisiones de festas requirirán a presentación dunha declaración responsable dirixida ao Concello e formulada polos representantes da agrupación, asociación o comisión na que se relate o programa das actividades a realizarse e súas características. A declaración terá que acompañarse do compromiso de contratación dun seguro previsto na normativa en materia de espectáculos públicos e actividades recreativas de Galicia o documentación acreditativa da dispoñibilidade do mesmo. Se as actividades contemplan a montaxe de instalacións suxeitas a declaración responsable o a licencia á que se refiren os artigos 40 e 42, esta será presentada o solicitada pola persoa titular da instalación. h) Todas as festas tradicionais, patronais e gastronómicas e desenvolvemento de actividades de ámbito sociocultural que se celebren durante o tempo que medie a situación de declaración de emerxencia sanitaria deberá adoptar as medidas de prevención necesarias para facer fronte á crise sanitaria ocasionada polo COVID-19 que adopte a autoridade sanitaria (Resolución do 12 de xuño de 2020, da Secretaría Xeral Técnica da Consellería de Sanidade, pola que se da publicidade do Acordo do Consello da Xunta de Galicia, do 12 de xuño de 2020 e modificada posteriormente por Resolución do 25 de xuño). A concesión de subvencións ao abeiro da presente convocatoria será compatíbel con outras outorgadas para a mesma finalidade por outras administracións públicas. En calquera caso o montante do financiamento obtido, por subvención ou outras fontes, non poderá resultar superior ao custo do programa subvencionado. En cumprimento da obriga imposta polo artigo 14.2. a) da Lei 39/2015, os beneficiarios están obrigados a relacionarse de forma electrónica coas Administracións Públicas. Para proceder á xustificación do cumprimento da finalidade para a que se concedeu a subvención e, no seu caso, da aplicación dos fondos recibidos, deberá achegar a conta xustificativa a través da sede electrónica do Concello de Vigo, por calquera dos mecanismos de identificación admitidos na sede electrónica https://sede.vigo.orgNo caso de que se achegue a documentación de forma presencial, requirirase a súa subsanación mediante a súa presentación electrónica. A estes efectos, considérase como data de presentación da documentación aquela na que tivese realizada a subsanación. A beneficiaria, deberá xustificar antes do 1 de novembro de 2020, o cumprimento das condicións impostas e a consecución dos obxectivos previstos pola concesión da subvención e, no seu caso, da aplicación dos fondos recibidos. A tal efecto, a conta xustificativa a render deberá conter: 1.- Prazo de xustificación: unha vez rematado o programa, e como data límite o 1 de novembro de 2020 terá que xustificar o cumprimento da finalidade para a que se concedeu a subvención e, no seu caso, da aplicación dos fondos recibidos.2.- Cantidade a xustificar: O beneficiario terá que presentar facturas electrónicas e/ou copias dixitalizadas compulsadas das facturas en papel equivalentes ao importe concedido e ademais unha memoria económica xustificativa de gastos ata o 100% do orzamento do proxecto presentado.3.- Sistema de xustificación: A tal efecto deberá achegar electrónicamente unha conta xustificativa coa seguinte documentación: a) Solicitude de liquidación e memoria das actividades levadas a cabo para a execución de cada programa, segundo o modelo facilitado polo Concello (ANEXO IV), que deberá incluír como mínimo os seguintes datos: A memoria económica xustificativa do custo das actividades realizadas incluirá o seguinte: b) Memoria económica xustificativa do custo das actividades realizadas, que incorporará: 4.- Pagamento da subvención: efectuarase mediante transferencia bancaria á conta corrente da entidade declarada xunto a solicitude. O pagamento non se levará a cabo se a entidade beneficiaria tivese pendente de xustificar algunha subvención cun prazo de xustificación xa rematado.5.- Procederá, por razóns xustificadas, o dereito ao cobro parcial e redución da subvención no caso da non execución dalgunha das actividades previstas no proxecto ou incumprimento dalgunha das obrigas do beneficiario. En caso de non xustificarse a totalidade do orzamento do proxecto, a subvención será minorada na mesma proporción. A resolución da redución das axudas será competencia da Xunta de Goberno Local. Asemade, reducirase a subvención cando os gastos xustificados fosen inferiores aos subvencionados, ou se obtivesen ingresos superiores aos previstos. A axeitada xustificación da subvención, a realización da actividade subvencionada e o cumprimento da finalidade que determinou a concesión desta será comprobada polo servizo de Festas. A xefa do servizo emitirá informe ao respecto facendo constar, no seu caso, todas aquelas circunstancias que poidan resultar relevantes en orden a considerar incumprida ou defectuosamente cumprida a actividade subvencionada e a xustificación achegada. A beneficiaria deberá facilitar toda a información que lle sexa requirida polo servizo de Festas e pola Intervención Xeral Municipal, Tribunal de Contas e Consello de Contas no exercicio das súas funcións de fiscalización e control do destino das subvencións.1.- Procede a revogación parcial ou total da subvención e a obriga do reintegro das cantidades percibidas, máis os correspondentes xuros de demora dende o momento do seu pago, sen menoscabo das sancións que, no seu caso, resulten esixíbeis no caso de: a) Incumprimento por parte do/a beneficiario/a das subvencións de calquera das obrigas, requisitos, condicións e demais circunstancias que produciron o seu outorgamento; así como a variación da finalidade da actuación, a insuficiente xustificación do proxecto, ou obtención concorrente doutras axudas compatíbeis ou incompatíbeis dará lugar á revogación. b) A non xustificación da subvención no prazo concedido.2.- O beneficiario poderá renunciar voluntariamente á subvención, reintegrando, no seu caso, o importe percibido, nas condicións que establece a normativa legal de aplicación. A renuncia soamente poderá admitirse no prazo de tres meses a contar dende a notificación definitiva do outorgamento da axuda, no caso contrario procederá a anulación por incumprimento, coa conseguinte esixencia das responsabilidades que dela se deriven.3.- Nulidade, reintegro, infraccións e sancións: Cando ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia.4.- Procederá o reintegro das cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro, nos casos do artigo 33 LSG.5.- Canto ás infraccións e sancións en que poidan incorrer os beneficiarios destas axudas e procedemento para a súa imposición estarase ao disposto no IV da Lei 9/2007, de 13 de xuño, de subvencións de Galicia. A Base de Datos Nacional de Subvencións operará como sistema nacional de publicidade de subvencións, en cumprimento do estabelecido no artigo 18.1. da Lei 38/2003 de 17 de novembro Xeral de Subvencións. De acordo co previsto na Lei 19/2013, de 9 de decembro, de transparencia, acceso a información pública e bo goberno, a resolución do procedemento será obxecto de publicación para xeral coñecemento na páxina web do Concello de Vigo (www.vigo.org). A tales efectos, as administracións concedentes deberán remitir á Base de Datos Nacional de Subvencións información sobre as convocatorias e as resolucións de concesión recaídas nos términos estabelecidos no artigo 20 da antedita lei. Os beneficiarios deberán dar publicidade das subvencións e axudas nos términos e condicións estabelecidos na Lei 19/2013. No caso de que se faga uso da previsión contida no artigo 5.4 da citada Lei, a Base de Datos Nacional de Subvencións servirá de medio electrónico para o cumprimento das obligacións de publicidade. Os beneficiarios deberán dar a adecuada publicidade do carácter público da financiación de programas, actividades, inversións o actuacións de calquera tipo que sexan obxecto de subvención, nos términos regulamentariamente estabelecidos. O persoal técnico do servizo será o encargado do seguimento da execución da subvención, así como de certificar a adecuada xustificación da subvención, mediante a emisión dun informe que incorporará á conta xustificativa, no que se poña de manifesto expresamente o cumprimento total do obxecto d a subvención ou aquelas circunstancias que imposibiliten a aprobación da xustificación, xunto coa conformidade dos documentos xustificativos presentados. Os datos das solicitantes e os dos seus representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras, convocatoria e extracto, a práctica das publicacións, comunicacións e notificacións de obrigado cumprimento, o seguemento e comprobación da actividade subvencionada e demais actuacións previstas na Lei de subvencións de Galicia en orden á conclusión do proceso subvencional, polo que a súa achega é obligatoria. Os ditos datos serán tratados e protexidos de acordo co previsto na Lei 39/2015 e na Lei Orgánica 3/2018, de 5 de decembro, de Protección de Datos Personáis e garantía dos dereitos dixitais, sendo responsable do seu tratamento o servizo de Festas. A beneficiaria poderá exercer os dereitos de acceso, rectificación, cancelación e oposición ante o servizo de Festas. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, de 17 de novembro, Xeral de Subvencións e o Real Decreto 887/2006, de 21 de xullo, polo que se aproba o seu regulamento, nos seus preceptos básicos; Lei 19/2013 de 9 de decembro de transparencia, acceso á información e bo goberno, resolución de 10 de decembro de 2015 da Intervención Xeral da Administración do Estado polo que se regula o proceso de rexistro e publicación de convocatorias de subvencións e axudas no SNPS, a lexislación básica do estado en materia de réxime local; os preceptos non básicos da Lei 38/2003 e do Real Decreto 887/2006; as Bases de Execución do Orzamento do Concello de Vigo para o ano 2020, Lei 39/2015 do Procedemento Administrativo Común das Administracións Públicas, a Lei Orgánica 3/2018, de 5 de decembre, de Protección de Datos Personais e garantía dos dereitos dixitais, e as restantes normas de dereito administrativo e, no seu defecto, as normas de dereito privado. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións ás que están obrigadas as entidades destinatarias das subvencións outorgadas JAFL/vmo Vigo, na data da sinatura dixital O xestor técnico dos expedientes de Festas (conforme Decreto de data 17 de xuño de 2020), Cesar Alejandro Tauste Martret